हाइवा से टकराई बाइक, चार घायल
रायपुर | सेजबहार इलाके में रविवार को एक बाइक हाईवा से जा टकराई। हादसे में बाइक में सवार चार लोग गंभीर रूप से घायल हो गए हैं। सभी को निजी अस्पताल में भर्ती कराया गया है। पुलिस के अनुसार बाइक पाटन सिनकोना निवासी प्रेमलाल निषाद (19) चला रहा था। बाइक में उसके साथ उसकी बहन दुर्गा (25), मीना (15) और चंद्रहास (9) बैठे थे। सेजबहार के पास बालाजी ट्रेडर्स की हाइवा रेत लेने के लिए राजिम की तरफ जा रही थी।
सामने से प्रेमलाल अा रहा था। तभी पीछे से एक बाइक वाला उसकी बाइक को कट मारकर निकल गया।
इससे प्रेमलाल का बैलेंस बिगड़ गया और उसकी बाइक हाईवा से जा टकराई। हादसे में दुर्गा को गंभीर चोट आई है। उसकी हालत नाजुक बनी हुई है। अन्य तीनों की हालत खतरे से बाहर है।
bho_Deva hin_Deva hin_Deva hin_Deva